
ПРИЕТИ ТЕКСТОВЕ

Европейският парламент,
–	като взе предвид предложението на Комисията до Парламента и до Съвета (COM(2022)0134),
–	като взе предвид член 294, параграф 2, член 43, параграф 2 и член 118, параграф 1 от Договора за функционирането на Европейския съюз, съгласно които Комисията е внесла предложението в Парламента (C9‑0130/2022),
–	като взе предвид член 294, параграф 3 от Договора за функционирането на Европейския съюз,
–	като взе предвид становището на Европейския икономически и социален комитет от 13 юли 2022 г.[footnoteRef:1], [1:  	ОВ C 443, 22.11.2022 г., стр. 116.] 

–	като взе предвид становището на Комитета на регионите от 30 ноември 2022 г.[footnoteRef:2], [2:  	ОВ C 79, 2.3.2023 г., стр. 74.] 

–	като взе предвид временното споразумение, одобрено от компетентната комисия съгласно член 74, параграф 4 от своя Правилник за дейността, и поетия с писмо от 27 ноември 2023 г. ангажимент на представителя на Съвета за одобряване на позицията на Парламента в съответствие с член 294, параграф 4 от Договора за функционирането на Европейския съюз,
–	като взе предвид член 59 от своя Правилник за дейността,
–	като взе предвид становищата на комисията по правни въпроси и на комисията по международна търговия,
–	като взе предвид доклада на комисията по земеделие и развитие на селските райони (A9-0173/2023),
1.	приема изложената по-долу позиция на първо четене[footnoteRef:3]; [3:  	Тази позиция заменя измененията, приети на 1 юни 2023 г. (Приети текстове, P9_TA(2023)0210).] 

2.	одобрява съвместното изявление на Парламента и Съвета, приложено към настоящата резолюция;
3.	приканва Комисията да се отнесе до него отново, в случай че замени своето предложение с друг текст, внесе или възнамерява да внесе съществени промени в това предложение;
4.	възлага на своя председател да предаде позицията на Парламента съответно на Съвета и на Комисията, както и на националните парламенти.

P9_TC1-COD(2022)0089
Позиция на Европейския парламент, приета на първо четене на 28 февруари 2024 г. с оглед на приемането на Регламент (ЕС) 2024/... на Европейския парламент и на Съвета относно географските означения за вина, спиртни напитки и селскостопански продукти, както и за храните с традиционно специфичен характер и незадължителните термини за качество за селскостопанските продукти, за изменение на регламенти (ЕС) № 1308/2013, (ЕС) 2019/787 и (ЕС) 2019/1753 и за отмяна на Регламент (ЕС) № 1151/2012
(Тъй като беше постигнато споразумение между Парламента и Съвета, позицията на Парламента съответства на окончателния законодателен акт, Регламент (ЕС) 2024/1143.)








ПРИЛОЖЕНИЕ КЪМ ЗАКОНОДАТЕЛНАТА РЕЗОЛЮЦИЯ

Съвместно изявление на Европейския парламент и на Съвета по повод приемането на Регламент (ЕС) 2024/1143[footnoteRef:4] [4:  	ОВ L, 2024/1143, 23.4.2024 г., ELI: http://data.europa.eu/eli/reg/2024/1143/oj.] 

Европейският парламент и Съветът подчертават, че всички процедури, свързани с географските означения, уредени с настоящия регламент, остават отговорност единствено на Комисията.
Европейският парламент и Съветът отбелязват, че Комисията може да бъде подпомагана само по отношение на изпълнението на административни задачи, ако и доколкото това е възможно съгласно съществуващата правна рамка.
[bookmark: _GoBack]За целите на прозрачността Комисията се приканва да информира всяка година Европейския парламент и Съвета относно помощта, получена при изпълнението на тези задачи.

